Hades (videospill)

Hades er et roguelike- og hack and slash-actionspill utviklet og utgitt av Supergiant Games. Spillet først ble tilgjengelig i desember 2018, men ble senere offisielt utgitt for Windows, Mac og Switch i september 2020, og senere utgitt for PlayStation 4, PlayStation 5, Xbox One og Xbox Series X/S i august 2021. Spillet er sterkt inspirert av gresk mytologi, og handler om den unge Zagreus som prøver å komme seg ut av underverdenen, og bort fra sin far, Hades. På veien gjennom underverdenen får han hjelp fra diverse olympiske guder, som tilbyr han unike evner og egenskaper.

En oppfølger, Hades II, ble kunngjort 9. desember 2022 ved The Game Awards. Informasjon som utgivelsesdato og plattformer er ikke annonsert per kunngjøringsdato, men protagonisten er kjent som Melinoë.

Handling 
Spilleren tar på seg rollen som Zagreus, prinsen av underverdenen, som forsøker å komme seg ut og vekk fra faren sin: Hades. Han ønsker å finne moren sin, Persephone, som han aldri har kjent – men som nå befinner seg i den jordiske verden. Oppdraget hans støttes av de olympiske guder, som gir ham gaver for å bekjempe vesener som beskytter utgangen fra underverdenen. Han blir også hjulpet på sin ferd av andre innbyggere i underverdenen, deriblant Sisyphus, Eurydice eller Patroclus. Spillverdenen er delt mellom fire store områder, og hvert område representerer forskjellige regioner i underverdenen: Tartarus, Asphodel, Elysium og Temple of Styx.

Hvert nye område låses opp ved å kjempe seg gjennom det forrige området, og beseire bossen (eller bossene) som står mellom områdene. Spilleren beveger seg gjennom hvert rom for å gradvis klatre ut av underverdenen. Etter å ha fullført hvert rom, kan spilleren få ulike belønninger – blant annet for å bli sterkere, eller helbrede seg. Om spillerfigurens helse faller helt til null, blir han fraktet av elven Styx helt tilbake til startområdet House of Hades. Etter å ha fullført et visst antall rom i et område, må spilleren slåss mot bossen (eller bossene) i området før det er mulig å avansere videre. Disse bossene er en av de tre Furies i Tartarus, Hydra i Asphodel, Theseus og Asterius i Elysium, samt Hades selv ved underverdenens porter til den jordiske verden.

Fotnoter

Referanser

Eksterne lenker 

 
 

Videospill fra 2018
Actionspill
Roguelike-spill
Nintendo Switch-spill
LHBT-relaterte videospill
Videospill basert på gresk mytologi
Windows-spill
MacOS-spill
PlayStation 4-spill
PlayStation 5-spill
Xbox One-spill
Xbox Series X og Series S-spill
The Game Awards-vinnere
Golden Joystick Awards-vinnere
D.I.C.E. Awards-vinnere
Supergiant Games